
ΤΕΥΧΟΣ ΔΕΥΤΕΡΟ 


Αρ 


. Φύλλου 5422 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός γνωστικού αντικειμένου του Χρή¬ 
στου Τσαγγάρη του Αποστόλου, μέλους Εργα¬ 
στηριακού Διδακτικού Προσωπικού (Ε.ΔΙ.Π.) του 
Τμήματος Μαθηματικών, της Σχολής Θετικών Επι¬ 
στημών, του Πανεπιστημίου Αιγαίου. 

2 Κανονισμός Σπουδών του (επανιδρυμένου) 
ΔΠΜΣ: «Ιστορική Δημογραφία» των Τμημάτων 
Ιστορίας του Ιονίου Πανεπιστημίου και Διοίκησης 
Επιχειρήσεων και Οργανισμών τουΤ.Ε.Ι. Πελοπον- 
νήσου. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στηνΤΕΚ: 2746/17.10.2018 
Πράξη του Προέδρου της Διοικούσας Επιτροπής 
του Ελληνικού Ανοικτού Πανεπιστημίου που δη- 
μοσιεύθηκε στο ΦΕΚ 5018/12.11.2018/τ.Β'. 


ΑΠΟΦΑΣΕΙΣ 

Αριθμ. 12779 _ (1) 

Καθορισμός γνωστικού αντικειμένου του Χρή¬ 
στου Τσαγγάρη του Αποστόλου, μέλους Εργα¬ 
στηριακού Διδακτικού Προσωπικού (Ε.ΔΙ.Π.) του 
Τμήματος Μαθηματικών, της Σχολής Θετικών 
Επιστημών, του Πανεπιστημίου Αιγαίου. 

Η ΠΡΥΤΑΝΙΣΣΑΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

2. Την υπ' αριθμ. 127425/Ζ1/26.7.2018 (ΑΔΑ: 
6ΝΙ04653ΠΣ-Χ5Κ) «Διαπιστωτική πράξη εκλογής Πρύτα¬ 
νη και τεσσάρων (4) Αντιπρυτάνεωντου Πανεπιστημίου 
Αιγαίου» του Υπουργού Παιδείας, Έρευνας και Θρησκευ¬ 
μάτων (ΦΕΚ 463/17.8.2018, τ. ΥΟΔΔ). 

3. Τις διατάξεις του άρθρου 29 του ν. 4009/2011 (ΦΕΚ 
Α' 195) «Δομή, Λειτουργία, Διασφάλιση Ποιότητας των 


Σπουδών και Διεθνοποίηση των Ανώτατων Εκπαιδευτι¬ 
κών Ιδρυμάτων» όπως ισχύουν. 

4. Τις διατάξεις του π.δ. 118/2002 (ΦΕΚ Α' 99) «Βαθ¬ 
μολογική και μισθολογική κατάσταση και εξέλιξη των 
μελών του ειδικού και Εργαστηριακού Διδακτικού Προ¬ 
σωπικού (Ε.Ε.ΔΙ.Π.) των Ανωτάτων Εκπαιδευτικών Ιδρυ¬ 
μάτων» όπως ισχύουν. 

5. Τις διατάξεις της παρ. 7 του άρθρου 27 του 
ν. 4386/2016 (ΦΕΚ Α' 83) «Ρυθμίσεις για την έρευνα και 
άλλες διατάξεις». 

6. Την με αριθμ. πρωτ. 126603/Ζ2/29.7.2016 (ΑΔΑ: 
Ω73Λ4653ΠΣ-Ψ6Θ) Εγκύκλιο του Υπουργείου Παιδείας, 
Έρευνας και Θρησκευμάτων με θέμα «Οδηγίες σχετικά 
με την υλοποίηση και την εφαρμογή των περιεχομένων 
στο άρθρο 27 και στο άρθρο 64 του 4386/2016 (ΦΕΚ Α' 
83) «Ρυθμίσεις για την έρευνα και άλλες διατάξεις» που 
αφορούν στις κατηγορίες προσωπικού Ε.Ε.Π., Ε.ΔΙ.Π. και 
Ε.Τ.Ε.Π.». 

7. Την υπ'αριθμ. 3572/20.3.2014πράξη Πρύτανη σύμ¬ 
φωνα με την οποία ο ΧρήστοςΤσαγγάρης εντάχθηκε σε 
θέση Ε.ΔΙ.Π. (ΦΕΚ 804/Β71.4.2014). 

8. Την υπ'αριθμ. 3406/17.10.2018 αίτηση του Χρήστου 
Τσαγγάρη του Αποστόλου, μέλους Ε.ΔΙ.Π. του Τμήμα¬ 
τος Μαθηματικών της Σχολής Θετικών Επιστημών του 
Πανεπιστημίου Αιγαίου για καθορισμό γνωστικού αντι¬ 
κειμένου. 

9. Την υπ'αριθμ. 1 έκτακτη/24.10.2018 απόφαση της 
Συνέλευσης του Τμήματος Μαθηματικών της Σχολής 
Θετικών Επιστημών με θέμα «Καθορισμός γνωστικού 
αντικειμένου του Χρήστου Τσαγγάρη του Αποστόλου, 
μέλους Εργαστηριακού Διδακτικού Προσωπικού (Ε.ΔΙ.Π.) 
του Τμήματος Μαθηματικών, της Σχολής Θετικών Επι¬ 
στημών, του Πανεπιστημίου Αιγαίου». 

10. Το γεγονός ότι, στο Τμήμα Μαθηματικών δεν έχουν 
θεσμοθετηθεί Τομείς. 

11. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού. 

12. Τις διατάξεις του ν. 3861/2010 (ΦΕΚ Α' 112) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο Πρόγραμμα 
ΔΙΑΥΓΕΙΑ και άλλες διατάξεις», διαπιστώνει: 

Τον καθορισμό/ την μεταβολή του γνωστικού αντι¬ 
κειμένου του Χρήστου Τσαγγάρη του Αποστόλου, μέ¬ 
λους Εργαστηριακού Διδακτικού Προσωπικού (Ε.ΔΙ.Π.), 
βαθμίδας Α', του Τμήματος Μαθηματικών της Σχολής 
Θετικών Επιστημών του Πανεπιστημίου Αιγαίου, ως: 
«Πληροφορική με Εφαρμογές στα Μαθηματικά και στην 
Εκπαίδευση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Νοεμβρίου 2018 
Η Πρυτάνισσα 
ΧΡΥΣΗ ΒΙΤΣΙΛΑΚΗ 


Αριθμ. 4247 _ (2) 

Κανονισμός Σπουδών του (επανιδρυμένου) 
ΔΠΜΣ: «Ιστορική Δημογραφία» των Τμημάτων 
Ιστορίας του Ιονίου Πανεπιστημίου και Διοίκη¬ 
σης Επιχειρήσεων και Οργανισμών τουΤ.Ε.Ι. Πε- 
λοποννήσου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις του άρθρου 31 για την περίπτωση δια- 
τμηματικού Π.Μ.Σ.,τηςπαρ. 1 του άρθρου 45 καιτηςπαρ. 
6, περ. β) του άρθρου 85 του ν. 4485 / ΦΕΚ 114/4.8.2017 
«Οργάνωση και λειτουργία... και άλλες διατάξεις». 

3. Την υπ'αριθμ.πρωτ. 163204/Ζ1 /29.9.201 7 Εγκύκλιο 
του Υπουργείου Παιδείας, Έρευνας και Θρησκευμάτων, 
με θέμα: Εφαρμογή των διατάξεων του ν. 4485/2017 
(Α' 114) για θέματα μεταπτυχιακών σπουδών και εκπό¬ 
νησης διδακτορικών διατριβών - Λοιπά θέματα (ΑΔΑ: 
ΨΙΜΖ4653ΠΣ-0Ρ2). 

3. Το Ειδικό Πρωτόκολλο Συνεργασίας μεταξύ των 
συνεργαζόμενων Τμημάτων Ιστορίας του Ιονίου Πανε¬ 
πιστημίου και Διοίκησης Επιχειρήσεων και Οργανισμών 
τουΤ.Ε.Ι. Πελοποννήσου. 

4. Την απόφαση της 2ης/27.9.2018 συνεδρίασης της 
Συγκλήτου, με την οποία συγκροτήθηκε η Ειδική Διιδρυ- 
ματική Επιτροπή του διιδρυματικού Π.Μ.Σ. «Ιστορική 
Δημογραφία». 

5. Την απόφαση της 1 ης συνεδρίασης/30.10.2018 της 
Ειδικής Διιδρυματικής Επιτροπής του ΔΠΜΣ, με την 
οποία καταρτίστηκε ο Κανονισμός Σπουδών του (επα¬ 
νιδρυμένου) Διιδρυματικού Προγράμματος Μεταπτυ¬ 
χιακών Σπουδών με τίτλο: «Ιστορική Δημογραφία». 

6. Την απόφαση της 6ης/14.11.2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

7. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζει: 


Εγκρίνει τον Κανονισμό Σπουδών του (επανιδρυμένου) 
Διιδρυματικού ΠΜΣ: «Ιστορική Δημογραφία» των Τμη¬ 
μάτων Ιστορίας του Ιονίου Πανεπιστημίου και Διοίκησης 
Επιχειρήσεων και Οργανισμών τουΤ.Ε.Ι. Πελοποννήσου, 
ως ακολούθως: 

Γενικές Διατάξεις 

ΤοΤμήμα Ιστορίας της Σχολής Ιστορίας και Μετάφρα¬ 
σης - Διερμηνείας του Ιονίου Πανεπιστημίου θα συνδι- 
οργανώσει και θα λειτουργήσει με το Τμήμα Διοίκησης 
Επιχειρήσεων και Οργανισμών της Σχολής Διοίκησης 
και Οικονομίας του Τ.Ε.Ι. Πελοποννήσου από το ακα¬ 
δημαϊκό έτος 2018-2019 το Διιδρυματικό Πρόγραμμα 
Μεταπτυχιακών Σπουδών (Π.Μ.Σ.) με τίτλο «ΙΣΤΟΡΙΚΗ 
ΔΗΜΟΓΡΑΦΙΑ», σύμφωνα με τις διατάξεις της παρούσας 
απόφασης και του ν. 4485/2017. 

Αντικείμενο - Σκοπός 

Το Πρόγραμμα Μεταπτυχιακών Σπουδών (Π.Μ.Σ.) «ΙΣ¬ 
ΤΟΡΙΚΗ ΔΗΜΟΓΡΑΦΙΑ», έχει ως αντικείμενο την υψηλή 
εξειδίκευση κοινωνικών επιστημόνων σε ζητήματα ουσι¬ 
ώδη που σχετίζονται με το παγκόσμιο πρόβλημα της αύ¬ 
ξησης του πληθυσμού του πλανήτη σε 8 δις ανθρώπους. 
Του ερωτήματος πόσοι θα είμαστε αύριο προηγούνται 
ερωτήματα για το πώςεκτιμήθηκε και εκτιμάταιτο πλη- 
θυσμιακό δυναμικό, πώς οι πληθυσμιακές διακυμάνσεις 
οδήγησαν σε αυτό τον αριθμό ανθρώπων, ποία η σχέση 
λ.χ. των οικονομικών, θεσμικών, δικαιικών, ανθρωπολογι- 
κών, νοσολογικών και οικολογικών συντελεστών με τον 
πολιτισμικό συντελεστή «γονιμικές» συμπεριφορές στο 
εκάστοτε οικιστικό πλέγμα κ.λπ.. 

Οι κρίσεις στις κοινωνικές και οικονομικές δομές κυ¬ 
ριαρχούν στο νέο επιστημονικό πεδίο της Ιστορικής Δη¬ 
μογραφίας και οι ιστορικοί δημογράφοι εντάσσονται 
και συμβάλλουν στο γενικότερο προβληματισμό για τις 
κυκλικές διακυμάνσεις της παγκόσμιας οικονομίας και 
τις μακροχρόνιες κινήσεις των πληθυσμών. Πρωταρχικό 
πρόβλημα συνιστούν οι τρόποι συλλογής των δεδομέ¬ 
νων και οι τεχνικές εκτίμησης του πληθυσμού, που με¬ 
ταβάλλονται ανάλογα με τη συγκρότηση του σύγχρονου 
κράτους και διαφοροποιούνται στα στάδια ανάπτυξής 
του. 

Η έρευνα και η διδασκαλία της Ι.Δ. έχουν σκοπό τη μύ¬ 
ηση και την εμβάθυνση στη διασταύρωση δημογραφι- 
κών πληροφοριών που αφορούν ιδιαιτερότητες ή κανο¬ 
νικότητες των πληθυσμών και πραγματοποιούνται κατά 
τρόπον, ώστε να δίνονται συνδυασμένες απαντήσεις στο 
μεγαλύτερο δυνατό χρονικό και γεωγραφικό ορίζοντα 
μεταξύ διαφόρων κοινωνικών καταστάσεων. 

Σκοπός του Π.Μ.Σ. είναι η εξειδίκευση ατόμων ικανών 
να: 

• απαντούν σε κρίσιμα ερωτήματα μακροχρόνιας ανά¬ 
λυσης του παγκόσμιου ισοζυγίου του πληθυσμού, 

■ συλλαμβάνουν τις πολλαπλές ερμηνείες σχετικά 
με την εθελούσια μετανάστευση και την αναγκαστι¬ 
κή μετακίνηση πληθυσμών, όπως είναι οι μεταβλητές 
υπολογισμού κόστους και ωφελειών (αποκλίσεις των 
παρατηρούμενων και προσδοκώμενων εισοδημάτων 

στο ποσοστό ανεργίας, στο κόστος της μετανάστευσης 
ως και στις προϋποθέσεις μείωσής της), η λήψη συλλο¬ 
γικών αποφάσεων για τη μετανάστευση σε συνθήκες 
αβεβαιότητας και ατελειών των αγορών, η σύνδεση της 
αγοράς και της εργασίας, το μεγάλο εύρος των κοινωνι- 
κο-ιστορικών συντελεστών κ.λπ. και 

• διερευνούν και να κατανοούν ζητήματα πολιτισμικών 
συντελεστών σχετικών με τις «γονιμικές» συμπεριφορές 
υπό την επιρροή της βελτίωσης των συνθηκών υγείας, 
της ανόδου του εκπαιδευτικού επιπέδου, της διεύρυνσης 
του οικογενειακού προγραμματισμού και της μεταβολής 
των κοινωνικών αξιών, με τον εκσυγχρονισμό και την 
ανανέωση των γενεών, με την οργάνωση του οικονομι¬ 
κού και κοινωνικού βίου κ.λπ.. 

Το Π.Μ.Σ. απαντά σε ερωτήματα που πηγάζουν από 
την ιστορικότητα και την επικαιρότητα προβλημάτων 
άμεσα συνδεδεμένων με την εξέλιξη του πληθυσμού 
στην Ελλάδα (λ.χ. πόλεμος, αλλαγή καλλιεργειών, ανα¬ 
κατανομή πλούτου, μεταβολή των τεχνικών, ασθένειες, 
αλλαγή ηθών, κρατική παρέμβαση, επιχειρηματικότητα, 
εθελοντισμός, εκπαίδευση, πολυ-πολιτισμική παρουσία 
και κινητικότητα κ.λπ.). 

Το Π.Μ.Σ. ανταποκρίνεται στο γενικότερο ενδιαφέρον 
εθνικών και διεθνών οργανισμών, μη κυβερνητικών ορ¬ 
γανισμών, ασφαλιστικών εταιρειών, της Εκκλησίας της 
Ελλάδος κ.λπ.. 

Επιδιωκόμενο αποτέλεσμα είναι η υψηλή εξειδίκευση 
των αποφοίτων του Προγράμματος σε θέματα μακρο¬ 
χρόνιας πολυ-πολιτισμικής ανάλυσης και πληθυσμιακής 
πολιτικής στον ευρωπαϊκό χώρο, η δημιουργία δημο- 
οικονομικών βάσεων δεδομένων και η εξειδίκευση στη 
χρήση γεωγραφικών συστημάτων μακροχρόνιας ανά¬ 
λυσης των πληθυσμών. 

Άμεσα ωφελούμενοι από το Πρόγραμμα είναι 1) οι 
απόφοιτοι, 2) οι προπτυχιακοί φοιτητές του Πανεπιστη¬ 
μίου καιτουΤ.Ε.Ι., γ) οι διδάσκοντες του Προγράμματος, 
δ) η τεχνολογική και επιστημονική υποδομή των Ιδρυ¬ 
μάτων, ε) η αγορά εργασίας. 

Η διατηρησιμότητατων αναμενόμενων αποτελεσμά¬ 
των του Π.Μ.Σ. αποτυπώνεται στην ενίσχυση και την 
αναμόρφωση αντικειμένων διδασκαλίας και έρευνας 
στα Ιδρύματα που συμμετέχουν σε αυτό, ενώ η κοινω¬ 
νικοοικονομική ωφέλεια συνίσταται στην αντιμετώπιση 
των δημογραφικών ζητημάτων ανά κοινωνική και πολιτι¬ 
σμική ομάδα με επιστημονικό τρόπο και στην ενίσχυση 
του αισθήματος της ασφάλειας που καλλιεργεί η γνώση 
των πολυ-πολιτισμικών ιδιαιτεροτήτων για τη διοίκηση 
και τον πολίτη. 

Οι απόφοιτοι του Προγράμματος μπορούν να απορ- 
ροφηθούν από τη Στατιστική Υπηρεσία, τις Ασφαλι¬ 
στικές Εταιρείες, τις Υπηρεσίες Στατιστικής Τραπεζών, 
Νοσοκομείων, Στρατού, τις Εταιρείες Δημοσκοπήσεων, 
τις Κοινωνικές και Οικονομικές Υπηρεσίες Ιδιωτικών και 
Δημοσίων Οργανισμών σε περιφερειακό, εθνικό, ευ¬ 
ρωπαϊκό και διεθνές επίπεδο, από Ερευνητικά Κέντρα, 
Α.Ε.Ι., κρατικούς και διεθνείς οργανισμούς, υπηρεσίες της 
Ευρωπαϊκής Ένωσης, προγράμματα ανασυγκρότησης 
Τρίτων Χωρών, υπηρεσίες εξωτερικών υποθέσεων του 
Κράτους κλπ. 


Το Πρόγραμμα καθίσταται καινοτόμο καθώς 1) με τη 
μελέτη και την επεξεργασία ενός πλήθους πολυ-πολιτι- 
σμικών γνώσεων διαχρονικού χαρακτήρα τις μετατρέπει 
σε εργαλείο κοινωνικής προσφοράς σε διάφορους τομείς 
δημοσίων υπηρεσιών και επιχειρήσεων σε εθνικό επίπε¬ 
δο, 2) δημιουργεί μια εθνική πρωτοπορία στον τομέα 
αποδοχής και ένταξης κοινωνικών ομάδων και ατόμων 
ποικίλης πολιτισμικής προέλευσης και 3) δημιουργεί, σε 
υπερεθνικό επίπεδο, τις προϋποθέσεις εμπέδωσης του 
αισθήματος ασφάλειας πολιτών ενταγμένων σε κοινά 
εθνικά σύνορα αλλά με διαφορετικές πολιτισμικές προ- 
σλαμβάνουσες. 

Έμμεσα ωφελούμενοι από τη γνώση που διαχέεται 
από τους αποφοίτους του Προγράμματος, με τη μορ¬ 
φή παροχής δημόσιων υπηρεσιών και επιχειρηματικών 
πρωτοβουλιών, είναι: 

■ οι Περιφέρειες που αντιμετωπίζουν δημογραφικά 
προβλήματα και ζητήματα διάχυσης των υπηρεσιών, 

• οι ειδικευμένοι διεθνείς οργανισμοί, που θα έχουν τη 
δυνατότητα στελέχωσήςτους από δημογράφους με πο¬ 
λιτισμική ειδίκευση, γνώση των ιστορικών παραμέτρων 
και ικανότητα μακροχρόνιων επεξεργασιών δημο-οικο- 
νομικών δεδομένων, 

• οι ασφαλιστικές επιχειρήσεις, οι υπηρεσίες κοινωνι¬ 
κής πρόνοιας κ.λπ., που θα έχουν τη δυνατότητα χρη¬ 
σιμοποίησης εξειδικευμένων στελεχών στην άσκηση 
πολιτικής οικογενειακού προγραμματισμού, υγείας, εκ¬ 
παίδευσης και διοίκησης κ.λπ.. 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στην «ΙΣΤΟΡΙΚΗ ΔΗΜΟΓΡΑΦΙΑ» με τις εξής 
ειδικεύσεις: 

α. ΚΟΙΝΩΝΙΑ ΚΑΙ ΟΙΚΟΝΟΜΙΑ 

β. ΕΚΠΑΙΔΕΥΣΗ ΚΑΙ ΔΙΟΙΚΗΣΗ 

γ. ΥΓΕΙΑ 

Κατηγορίες Πτυχιούχων 

Στο Π.Μ.Σ. γίνονται δεκτοί κάτοχοι τίτλου πρώτου κύ¬ 
κλου σπουδών Πανεπιστημίων καιΤ.Ε.Ι. της ημεδαπής ή 
ομοταγών ιδρυμάτων της αλλοδαπής, σύμφωνα με τις 
διατάξεις του άρθρου 34 του ν. 4485/2017. 

Χρονική διάρκεια 

• Η χρονική διάρκεια για τη χορήγηση του Μεταπτυ¬ 
χιακού Διπλώματος Ειδίκευσης είναι τέσσερα εξάμηνα. 
Η παρακολούθηση των μαθημάτων είναι υποχρεωτική 
και διαπιστώνεται με ευθύνη του διδάσκοντος. 

■ Για κάθε εξάμηνο υπάρχει όριο απουσιών, που δεν 
μπορεί να είναι ανώτερο του 20% του συνόλου των 
ωρών διδασκαλίας των μαθημάτων. Σε περίπτωση υπέρ¬ 
βασης του ορίου αυτού, ο φοιτητής θεωρείται αποτυχών. 

• Ο φοιτητής είναι υποχρεωμένος να ολοκληρώσει τις 
μεταπτυχιακές σπουδές του μέσα στην προβλεπόμενη 
διάρκεια του ΠΜΣ, προσαυξανόμενη κατά ένα (1) έτος 
(ν+1). Μετά τη λήξη της παράτασης αυτής, ο φοιτητής 
διαγράφεται από το ΠΜΣ. 

• Δυνατότητα αναστολής σπουδών προβλέπεται μόνο 
σε εξαιρετικές περιπτώσεις για λόγους υγείας του φοι¬ 
τητή. 

Πρόγραμμα μαθημάτων 

Το Πρόγραμμα Σπουδών του Π.Μ.Σ. «Ιστορική Δη¬ 
μογραφία» βασίζεται στη διδασκαλία σεμιναριακών 
μαθημάτων τα οποία είναι εξαμηνιαία και κάθε κύκλος 
σπουδών που οδηγεί σε Δ.Μ.Σ. περιλαμβάνει διδακτική 
παρακολούθηση (θεωρία, φροντιστηριακές ασκήσεις), 
ερευνητική απασχόληση και εργαστηριακές ασκήσεις. 
Το πρόγραμμα σπουδών είναι δομημένο σε τέσσερα 
εξάμηνα. Στα πρώτα δύο εξάμηνα γίνεται διδασκαλία 
σεμιναριακών μαθημάτων κορμού, στο τρίτο εξάμηνο 


μαθήματα ειδίκευσης και στο τελευταίο εξάμηνο οι φοι¬ 
τητές εκπονούν τη διπλωματική τους εργασία. Τα μαθή¬ 
ματα κάθε κύκλου ξεκινούν από το χειμερινό εξάμηνο ή 
το εαρινό εξάμηνο μετά από απόφαση της ΕΔΕ. 

Το σύνολο των πιστωτικών μονάδων για την απόκτηση 
του Δ.Μ.Σ. ανέρχεται σε 120 πιστωτικές μονάδες (Ε(ΤΓ5). 

Τα μαθήματα και η κατανομή τους ανά εξάμηνο καθώς 
και οι κύκλοι των σεμιναρίων παρουσιάζονται στον ακό¬ 
λουθο πίνακα, στον οποίο αναφέρονται και οι πιστωτικές 
μονάδες που αντιστοιχούν σε κάθε μάθημα: 


ΠΙΝΑΚΑΣ ΜΑΘΗΜΑΤΩΝ ΤΟΥ Π.Μ.Σ. «ΙΣΤΟΡΙΚΗ ΔΗΜΟΓΡΑΦΙΑ» ΑΝΑ ΕΞΑΜΗΝΟ 

ΚΑΙ ΠΙΣΤΩΤΙΚΕΣ ΜΟΝΑΔΕΣ/Ε(ΙΤ5 

Α 

Α' Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ΕΟΤ5 

1 

Ιστορία και Πληθυσμοί (Προμοντέρνα και Μοντέρνα Δημογραφική 

Περίοδος) 

Υ 

10 

2 

Η Δημογραφία στον Αρχαίο Κόσμο, στο Βυζάντιο-Μεσαίωνα 
και στη Νεότερη Εποχή 

Υ 

10 

3 

Μακροχρόνια Δημογραφική Έρευνα και Ανάλυση, πηγές 
και τεχνικές 

Υ 

10 


ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΟΤ5 


30 


Β 

Β'Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ΕΟΤ5 

1 

Στατιστική, Τεχνικές Υπολογισμού του Πληθυσμού, Γεωγραφικές απο¬ 
τυπώσεις 

Υ 

10 

2 

Εκπαίδευση - Οικονομία και Διοίκηση 

Υ 

10 

3 

Νοσηρότητα και Υγεία 

Υ 

10 


ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΟΤ5 


30 

Γ 

Γ' Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ΕΟΤ5 


Μαθήματα ειδίκευσης "Υγεία" 



1 

Θνησιμότητα και Νοσηρότητα 16ος και 19ος αι. 

Υ 

15 

2 

Θνησιμότητα και Νοσηρότητα 20ος και 21ος αι. 

Υ 

15 


Μαθήματα ειδίκευσης "Κοινωνία και Οικονομία" 



1 

Δημογραφία και Οικονομία κατά την Προβιομηχανική 
και Βιομηχανική περίοδο 

Υ 

15 

2 

Οικονομικο-δημογραφική ανάλυση του 20ου και του 21ου αι. 

Υ 

15 


Μαθήματα ειδίκευσης "Εκπαίδευση και Διοίκηση" 



1 

Δημογραφική έρευνα και ανάλυση της Εκπαίδευσης 
και της Διοίκησης κατά τον 19ο και τον 20ο αι. 

Υ 

15 

2 

Δημογραφική έρευνα και ανάλυση της Εκπαίδευσης σε σύγχρονα 
ζητήματα κατά τον 21 ο αι. 

Υ 

15 


ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΟΤ5 


30(ανά κατεύθυνση) 


Δ' Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ΕΟΤ5 

Δ 

Εκπόνηση Διπλωματικής Εργασίας 

Υ 

30 


Τροποποίηση του προγράμματος σπουδών και ανακατανομή μεταξύ των εξαμήνων μπορεί να γίνει με αποφάσεις 
των αρμοδίων οργάνων και ακολουθείται από αντίστοιχη τροποποίηση του Κανονισμού Μεταπτυχιακών Σπουδών. 

Γλώσσα Διδασκαλίας 

Η γλώσσα διδασκαλίας των μαθημάτων και εκπόνησης 
της διπλωματικής εργασίας είναι η ελληνική. Οι φοιτητές, 
ωστόσο, θα πρέπει να διαθέτουν επαρκείς γνώσεις της 
αγγλικής, τουλάχιστον, γλώσσας, προκειμένου να αντε¬ 
πεξέρχονται στη μελέτη βιβλιογραφίας, ξένου αρχειακού 
υλικού και, γενικότερα, στις ανάγκες αρτιότερης έρευνας. 

Αριθμός εισακτέων 

Ο αριθμός των εισακτέων στο Π.Μ.Σ. ορίζεται, κατ' 
ανώτατο όριο, σε είκοσι πέντε (25) άτομα κατ' έτος (σε 
περίπτωση που ο αριθμός όσων ισοβαθμούν στις κατα¬ 
τακτήριες εξετάσεις υπερβαίνει τους 25, εισάγονται όλοι 
οι ισοβαθμήσαντες). 

Προσωπικό 

Το διδακτικό προσωπικό του Τμήματος Ιστορίας του 
Ιονίου Πανεπιστημίου καθώς και του Τμήματος Διοίκη¬ 
σης Επιχειρήσεων και Οργανισμών του Τ.Ε.Ι. Πελοποννή- 
σου επαρκεί για την κάλυψη των βασικών αναγκών του 
Προγράμματος. Αναλυτικά: 

Στο Π.Μ.Σ. θα απασχοληθούν μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. του 
Τμήματος Ιστορίας του Ιονίου Πανεπιστημίου ή διδάσκο¬ 
ντες σύμφωνα με το π.δ. 407/1980 (Α' 112), ή το άρθρο 
19 του ν. 1404/1983 (Α' 173), ή την παρ. 7 του άρθρου 
29 του ν. 4009/2011, μέλη Δ.Ε.Π. άλλων Τμημάτων του 
ιδίου ή άλλων Α.Ε.Ι, μέλη Δ.Ε.Π. του συνεργαζόμενουΤ.Ε.Ι. 
Πελοποννήσου ή άλλων Τ.Ε.Ι., καθώς και αφυπηρετήσα- 
ντες από τα Ιδρύματα αυτά, ή ερευνητές από ερευνητικά 
κέντρα της ημεδαπής, όπως επίσης καταξιωμένοι επι¬ 
στήμονες της αλλοδαπής που έχουν θέση ή προσόντα 
καθηγητή ή ερευνητή σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικείμενο 
του Π.Μ.Σ., για την κάλυψη των εκπαιδευτικών αναγκών 
του Προγράμματος, σύμφωνα με τις διατάξεις του άρ¬ 
θρου 36 του ν. 4485/2017. 

Η γραμματειακή υποστήριξη του Π.Μ.Σ. διασφαλίζεται 
από τον προϋπολογισμό του. 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθεί η υλι¬ 
κοτεχνική υποδομή (αίθουσα, βιβλιοθήκη - εργαστήριο, 
μηχανογραφικός εξοπλισμός κ.λπ.) που έχει εξασφαλι¬ 
στεί από προμήθειες των προηγούμενων ετών λειτουρ¬ 
γίας του Π.Μ.Σ., καθώς και η υφιστάμενη (ή μέρος της 
υφιστάμενης) αντίστοιχη υποδομή του Ιονίου Πανεπι¬ 
στημίου και του Τμήματος Ιστορίας. 

Διάρκεια Λειτουργίας 

Το Π.Μ.Σ. θα λειτουργήσει για ΠΕΝΤΕ (5) έτη, μέχρι και 
το ακαδημαϊκό έτος 2022- 2023. 

Χρηματοδότηση - Κόστος Λειτουργίας 

1. Το κόστος λειτουργίας του ΠΜΣ θα καλυφθεί από 
δίδακτρα καθώς και από άλλες πηγές όπως χορηγίες, 
δωρεές κ.λπ.. 


Το κόστος λειτουργίας του Π.Μ.Σ. θα καλυφθεί από τα 
τέλη φοίτησης, καθώς και από άλλες πηγές, όπως δωρε¬ 
ές, παροχές, κληροδοτήματα, χορηγίες φορέων δημοσί¬ 
ου ή ιδιωτικού τομέα γενικά, νομικών ή φυσικών προσώ¬ 
πων, ή πόροι από ερευνητικά προγράμματα, κοινοτικά 
προγράμματα, επιχορηγήσεις, κ.λπ.. Εφόσον ο αριθμός 
των μεταπτυχιακών φοιτητών που θα ενταχθούν στο 
Π.Μ.Σ. δεν είναι ο αναμενόμενος ή εμπίπτει στις διατά¬ 
ξεις της παραγράφου 2 του άρθρου 35 του ν. 4485/2017, 
είναι αυτονόητο ότι κάποιες από τις προϋπολογισθείσες 
δαπάνες που σχετίζονται με την άμεση ανταποδοτικό- 
τητα προς τους φοιτητές θα περικόπτονται αναλογικά. 
Το υπόλοιπο των απαιτούμενων για τη λειτουργία του 
προγράμματος δαπανών θα καλύπτεται με κάποιον (ή με 
συνδυασμό) από τους ακόλουθους τρόπους χρηματοδό¬ 
τησης: δωρεές, παροχές, κληροδοτήματα, χορηγίες κ.λπ.. 

2. Το ύψοςτων διδάκτρων προσδιορίζεται κάθε φορά 
από την ΕΔΕ και εγκρίνεται από τη Σύγκλητο Ειδικής Σύν¬ 
θεσης. 

3. Το ύψος των διδάκτρων προσδιορίζεται σε 500 ευρώ 
το κάθε εξάμηνο. 

4. Οι μεταπτυχιακοί φοιτητές υποχρεούνται να κα¬ 
ταβάλουν τα δίδακτρα εντός δύο (2) εβδομάδων από 
την έναρξη των μαθημάτων του αντίστοιχου εξαμήνου, 
εκτός από το πρώτο εξάμηνο σπουδών κατά το οποίο 
αυτά πρέπει να καταβληθούν μία εβδομάδα πριν από την 
έναρξη των μαθημάτων. Σε περίπτωση μη τήρησηςτων 
οικονομικών του υποχρεώσεων, ο φοιτητής διαγράφεται 
από το πρόγραμμα. Σε περίπτωση αποχώρησης από το 
ΠΜΣ, τα ήδη καταβληθέντα δίδακτρα δεν επιστρέφο- 
νται. 

5. Για την απονομή του τίτλου σπουδών, οι φοιτητές 
υποχρεούνται να έχουν εκπληρώσει προηγουμένως όλες 
τις οικονομικές τους υποχρεώσεις. 

6. Το Πρόγραμμα μπορεί να παρέχει έναν αριθμό υπο¬ 
τροφιών σε φοιτητές, σύμφωνα με απόφαση της ΕΔΕ. Οι 
υποτροφίες μπορεί να καλύπτουν μέρος ή το σύνολο των 
διδάκτρων. Σε καμία περίπτωση το ύψος της υποτροφίας 
δεν μπορεί να υπερβαίνει το ποσό των διδάκτρων. 

7. Τυχόν υποχρεώσεις των υποτρόφων καθορίζονται 
με απόφαση της ΕΔΕ. 

8. Η οικονομική διαχείριση του ΠΜΣ γίνεται με βάση 
τον προϋπολογισμό, ο οποίος εγκρίνεται από την ΕΔΕ 
και την Επιτροπή Ερευνών του Ιονίου Πανεπιστημίου. Για 
την αποτελεσματικότερη υλοποίηση του εγκεκριμένου 
από την ΕΔΕ προϋπολογισμού του ΠΜΣ και την προσαρ¬ 
μογή αυτού στις εκάστοτε ανάγκες, ο Διευθυντής του 
ΠΜΣ και Επιστημονικός Υπεύθυνος του Έργου έχει τη 
δυνατότητα, μετά από σχετική εξουσιοδότηση της ΕΔΕ, 
να συντάσσει ανά έτος τον προϋπολογισμό με βάση τον 
αριθμό των φοιτητών, να αυξομειώνει και να αναδιανέμει 
τα προϋπολογισθέντα ποσά σε κάθε κατηγορία δαπάνης 
του προϋπολογισμού μέχρι ποσοστού 20% και να υπο¬ 
βάλλει τον οικονομικό απολογισμό στην ΕΔΕ. 

Όργανα Λειτουργίας του ΠΜΣ 

Όργανα λειτουργίας του ΠΜΣ είναι: 

1. Τις αρμοδιότητες της Συνέλευσης του Τμήματος 
ασκεί η Ειδική Διιδρυματική Επιτροπή, η οποία συγκρο- 

τείται από μέλη Δ.Ε.Π. των συνεργαζόμενωνΤμημάτων 
που εκλέγονται από τη Συνέλευση κάθε Τμήματος, 
ερευνητές που υποδεικνύονται από το συνεργαζόμενο 
ερευνητικό φορέα, κατ' αναλογία του αριθμού των δι¬ 
δασκόντων τους στο Π.Μ.Σ. για διετή θητεία, καθώς και 
δύο εκπροσώπους των φοιτητών του μεταπτυχιακού 
προγράμματος, που εκλέγονται από τους φοιτητές του 
οικείου μεταπτυχιακού προγράμματος, για ετήσια θη¬ 
τεία. Η Ειδική Διιδρυματική Επιτροπή είναι εννεαμελής. 
Ο Πρόεδρός της, όπως και ο Διευθυντής του Προγράμ¬ 
ματος, προέρχονται από το Τμήμα που έχει τη διοικητική 
στήριξη του προγράμματος και σε περίπτωση συνεργα¬ 
σίας αυτοδύναμων και μη αυτοδύναμων Τμημάτων ή 
άλλων ερευνητικών φορέων, από το αυτοδύναμο Τμήμα. 
Σε ειδικές περιπτώσεις που επιβάλλεται για την εύρυθμη 
λειτουργία του Π.Μ.Σ., ύστερα από αιτιολογημένη από¬ 
φαση της Ειδικής Διιδρυματικής Επιτροπής, Πρόεδρος ή/ 
και Διευθυντής αναλαμβάνει μέλος Δ.Ε.Π. από άλλοΤμή- 
μα από αυτό που έχει τη διοικητική στήριξη του Π.Μ.Σ.. 

2. Η Συντονιστική Επιτροπή (Σ.Ε.) του Π.Μ.Σ. απαρτί¬ 
ζεται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία. Η θητεία 
του Προέδρου της Σ.Ε. μπορεί να ανανεωθεί μία φορά. 
Η Σ.Ε. είναι αρμόδια για την παρακολούθηση και το συ¬ 
ντονισμό της λειτουργίας του προγράμματος. 

3. Ο Διευθυντής κάθε Π.Μ.Σ. είναι μέλος της Σ.Ε. και 
ορίζεται μαζί με τον Αναπληρωτή του, με απόφαση της 
Συνέλευσης του Τμήματος για διετή θητεία. Προεδρεύ¬ 
ει της Σ.Ε., είναι μέλος Δ.Ε.Π. πρώτης βαθμίδας ή της 
βαθμίδας του αναπληρωτή, είναι του ιδίου ή συναφούς 
γνωστικού αντικειμένου με το γνωστικό αντικείμενο 
του Π.Μ.Σ. και ασκεί τα καθήκοντα που ορίζονται στο 
παρόν Κεφάλαιο και στον Κανονισμό Μεταπτυχιακών 
Σπουδών. Ο Διευθυντής του Π.Μ.Σ. εισηγείται στα αρ¬ 
μόδια όργανα του Ιδρύματος για κάθε θέμα που αφορά 
στην αποτελεσματική λειτουργία του προγράμματος. Ο 
Διευθυντής δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντής. 

4. Η Σύγκλητος Ειδικής Σύνθεσης του Ι.Π. 

Κριτήρια και Διαδικασία 
Επιλογής υποψηφίων του ΠΜΣ 

Τα κριτήρια της διαδικασίας επιλογής των υποψηφίων 
είναι τα ακόλουθα: 

- η επαρκής γνώση μίας τουλάχιστον ξένης γλώσσας, 

- η γνώση βασικών στοιχείων χρήσης προγραμμάτων 
επεξεργασίας κειμένων και ποσοτικών δεδομένων, 

- ο βαθμός πτυχίου «λίαν καλώς», ή/και ο βαθμός «λίαν 
καλώς» σε μαθήματα που περιλαμβάνονται στο πρό¬ 
γραμμα σπουδών του ΠΜΣ, 


- η επιλογή μεταξύ των υποψηφίων γίνεται με βάση 
το βιογραφικό, το βαθμό πτυχίου, τη σύνταξη ειδικού 
φακέλου - ερωτηματολογίου επί του αντικειμένου της 
Ιστορικής Δημογραφίας και την προσωπική συνέντευξη, 

- τυχόν ερευνητική δραστηριότητα του υποψηφίου 
συνεκτιμάται. 

Η ΕΔΕ αποφασίζει την ύλη, το χρόνο των εξετάσεων 
και το χρονικό διάστημα υποβολής των αιτήσεων υπο¬ 
ψηφιοτήτων και δικαιολογητικών. Η ΕΔΕ ορίζει επίσης 
την Επιτροπή Επιλογής των υποψηφίων. 

Η διαδικασία επιλογής έχει ως εξής: 

Η Επιτροπή Επιλογής καταρτίζει καταρχήν πλήρη κα¬ 
τάλογο όσων έχουν υποβάλει αίτηση. 

Απορρίπτει τους υποψηφίους που δεν πληρούν τα 
ελάχιστα κριτήρια που έχουν τεθεί. Διεξάγει τις γραπτές 
εξετάσεις. 

Καλεί σε συνέντευξη τους υποψηφίους. Η συνέντευξη 
διεξάγεται από τα μέλη της Επιτροπής Επιλογής. 

Ιεραρχεί βαθμολογικά τους υποψηφίους και προβαίνει 
στην τελική επιλογή. 

Ο τελικός πίνακας επικυρώνεται από την ΕΔΕ. 

Διάφορα 

1. Βεβαιώσεις και πιστοποιητικά χορηγούνται από τη 
Γραμματεία τουΤμήματος που έχει τη διοικητική υποστή¬ 
ριξη του ΠΜΣ (Τμήμα Ιστορίας Ιονίου Πανεπιστημίου). 

2. Για περιπτώσεις που άπτονται επιστημονικών θε¬ 
μάτων, βεβαιώσεις χορηγούνται από το Διευθυντή του 
ΔΠΜΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 15 Νοεμβρίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην ΤΕΚ: 2746/17.10.2018 πράξη του Προέδρου της 
Διοικούσας Επιτροπής του Ελληνικού Ανοικτού Πανεπι¬ 
στημίου που δημοσιεύθηκε στο ΦΕΚ 5018/12.11.2018 
(τ.Β') στη σελίδα 60078 στην Β' στήλη, άρθρο 5, διορ¬ 
θώνεται το εσφαλμένο «Η εκπόνηση της Μεταπτυχιακής 
Διπλωματικής Εργασίας γίνεται μετά την επιτυχή ολοκλή¬ 
ρωση και των (12) δώδεκα Θ.Ε. του προγράμματος.» στο 
ορθό «Η εκπόνηση της Μεταπτυχιακής Διπλωματικής 
Εργασίας γίνεται μετά την επιτυχή ολοκλήρωση εννέα 
(9) Θ.Ε. του προγράμματος.». 

(Από το Ελληνικό Ανοικτό Πανεπιστήμιο) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5422/04.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























